Op Reis: Queen Victoria Mark
Queen Victoria Mark
Queen Victoria Mark is Victoria se mees prominente opelug mark. Dis 'n vooruitstrewende, noodsaaklikheid in Melbourne met polsende lewe.
Die vriendelikheid van die stalletjie eienaars gee die mark 'n ouwereldse sjarme en het verslawende uitwerking op sy besoekers.
Die mark soos hy vandag hier staan is 130 jaar oud. 20 Maart 1878 het die mark sy deure oopgemaak en was in sy bestaanstydperk al 'n begraafplaas, 'n lewende hawe mark, 'n grootmaat groente en vrugte mark en vandag die veelvuldige mark wat dit is.
Dit was 'n begraafplaas tussen 1837 en 1845 en daar is sowat 10 000 van die vorige setlaars begrawe. In 1917 is 914 liggame opgegrawe en na ander begraafplase verskuif, maar nog sowat 9 000 van die liggame le nogsteeds begrawe onder die mark se parkeerplek! Daar is darem 'n memorial passage vir die siele opgerig.
Ja dis reg, jy sien 'n eg Suid Afrikaanse mark. Omtrent elke tradisie en land het sy stalletjie hierso en ons was verras opgewonde om 'n SA stalletjie te sien!
Sien hoe lekker hang die biltong daar en ons het elk selfs 'n stukkie gekry om te proe - heerlik.
Die emmertjies wat jy daar reg agter sien is mieliemeel en natuurlik eet ons more paptert vir die 1ste keer in 4 maande. Oormore is dit pap en sous. Die dag daarna slappap, daarna stywepap en so sal ons aangaan voor die emmertjie miet kry. Sal seker so gaaivol wees dat ons weer vlg jaar die tyd die stalletjie sal besoek vir nog 'n emmertjie.
Die mark buite. Wonder op hoeveel dooies se tone ons vandag getrap het :)
In 1970 wou ontwikkelaars die mark ontwikkel in 'n hotel en kantoorblok, maar die gemeenskap het gepraat en die National Trust het dit verklaar tot 'n historiese gebou en dit so noteer in die 'Historic Building Register'.